ईको फ्रेंडली एसी वुड बनाने की तकनीक का हस्तांतरण
एडवांस मटेरियल एंड प्रोसेस रिसर्च इंस्टीट्यूट (एम्प्री) ने मंगलवार को ईको फ्रेंडली एडवांस कंपोजिट (एसी) लकड़ी बनाने की तकनीक का हस्तांतरण भिलाई की एक कंपनी को किया। सीएसआईआर-एम्प्री ने बहुलक प्रणाली में प्राकृतिक रेशों व इंडस्ट्रियल वेस्ट का प्रयोग करके इस एडवांस कंपोजिट वुड का विकास किया है, जो इमारती लकड़ी और प्लास्टिक आदि के विकल्प के रूप में इस्तेमाल किया जा सकेगा। इसकी मजबूती भी लकड़ी व प्लास्टिक से कहीं अधिक है।
इसका विकास करने वाले वैज्ञानिक डॉ. पी अशोकन ने बताया कि इससे लकड़ी, पेट्रोलियम आधारित उत्पादों, ग्लास व फाइबर के इस्तेमाल में कमी आएगी और वनों की कटाई व प्रदूषण कम होगा। भवन निर्माण और इंफ्रास्ट्रक्चर उद्योगोंं में इस तकनीक का प्रभावी व किफायती साबित हो सकता है। प्रौद्योगिकी हस्तांतरण कार्यक्रम में सम्राट अशोक प्रौद्योगिकी संस्थान, विदिशा के निदेशक डॉ. जेएस चौहान मुख्य अतिथि थे। एम्प्री के डॉ. एस दास, डॉ. मोहिनी सक्सेना, डॉ. रूपा दासगुप्ता समेत कई वरिष्ठ वैज्ञानिक मौजूद रहे।
hne_Deva hin_Deva hin_Deva